pythainlp/thai-wiki-dataset-v4 huggingface dataset:
บลัฌ

บลัฌ (สะกดแบบโบราณว่า "Blaș"; ; ; ซัคเซินตรันซิลวาเนีย: "Blußendref") เป็นเทศบาลนครในเทศมณฑลอัลบา ในภูมิภาคตรันซิลวาเนียของประเทศโรมาเนีย มีประชากร 17,816 คน ณ ปี 2021 ถือเป็นนครที่มีความสำตัญต่อคริสตจักรกรีกคาทอลิกโรมาเนียในตรันซิลวาเนีย
โรงเรียนรัฐแห่งแแรกที่สอนเป็นภาษาโรมาเนียตั้งขึ้นในบลัฌเมื่อปี 1754 และถือเป็นที่แรกที่เขียนภาษาโรมาเนียด้วยอักษรละตินแทนที่อักษรคีริลลิกที่เขียนมาโดยดั้งเดิม ในอดีต บลัฌยังเป็นศูนย์กลางของยุคสมัยเรืองปัญญาในโรมาเนีย เป็นสถานที่ก่อตั้งสถาบันตรันซิลวาเนียที่ผลักดันมรดกทางวัฒนธรรมของจักรวรรดิโรมันของชาวโรมาเนีย บลัฌจึงได้สมญาเป็น "โรมน้อย" ตามที่กวีแห่งชาติ มีไฮ เอมิเนสกู กล่าวเรียกไว้
ในปี 1848 บลัฌยังเป็นสถานที่ที่เกิดการประท้วงของชาวโรมาเนียกว่า 40,000 คนที่เกิมปียาลีเบอร์เติตซีย์ เพื่อประท้วงการผนวกตรันซิลวาเนียเข้ากับฮังการี
สะพานไอเฟล (อุงเกน)

สะพานไอเฟล  เป็นสะพานข้ามแม่น้ำปรุตและจุดข้ามแดนระหว่างโรมาเนียกับมอลโดวา ตั้งอยู่ระหว่างเมืองอุงเกน ประเทศมอลโดวา และ อุงเกน ประเทศโรมาเนีย
เมื่อวันที่ 18 พฤษภาคม [ตามปฎิทินเก่า: 6 พฤษภาคม] 1872 เจ้าหน้าที่ทูตชาวรัสเซีย อีวัน อาเล็กซีวิช ซีนอฟเยฟ (Ivan Alekseevich Zinov'ev) แลเ จอร์เจ กอซตาฟอรู ลงนามในข้อตกลงการเดินรถไฟที่ลงสัตยาบันในวันที่ 21 มกราคม [ตามปฎิทินเก่า: 9 มกราคม] 1873 ซึ่งนำไปสู่การเปิดให้บริการเส้นทางรถไฟสายยัช-อุงเกน ในปี 1874 ตามด้วยการเปิดให้บริการสาย คีชีเนา-กอร์เนชต์-อุงเกน (สร้างปี 1871–1875) ในปี 1875 โดยจักรวรรดิรัสเซีย
สะพานโลหะแห่งแรกสร้างตามการออกแบบโดยวิศวกรชาวรัสเซีย นีกอลาอี เบเลลุบสกี ระหว่างปี 1874-1876 กองทัพรัสเซียกองพันแรกเดินข้ามสะพานนี้เข้าสู่โรมาเนียในปี 1877 หลังจากนั้นมีการตรวจสอบสภาพอีกนานถึง 5 ปี จึงเปิดใช้งานแก่พลเมืองในปี 1881 สะพานถูกระเบิดทิ้งโดยกองทัพรัสเซียที่ถอยทัพออกมาในวันที่ 22 มิถุนายน 1941 ก่อนจะสร้างใหม่ตามความต้องการของกองทัพเยอรมนี-โรมาเนีย และถูกทิ้งระเบิดอีกครั้งในปี 1944 ตามด้วยการสร้างใหม่โดยรัสเซียในปี 1944 ถึง 1946
อุงเกน

อุงเกน  เป็นเทศบาลนคร ในประเทศมอลโดวา มีประชากร 35,157 คน ถือเป็นเมืองที่มีประชากรมากที่สุดอันดับเจ็ดของประเทศ และเป็นศูนย์กลางการปกครองของอำเภออุงเกน
อุงเกนมีที่ตั้งอยู่ติดพรมแดนกับประเทศโรมาเนีย และเป็นที่ตั้งของสะพานไอเฟลที่เมื่อปี 1876 ถูกทำลายจากน้ำหลาก และได้จ้างกุสตาฟ ไอเฟล มาเป็นผู้ออกแบบสร้างสะพานใหม่ขึ้น สะพานดังกล่าวเชื่อมต่อโรมาเนียกับมอลโดวา และในปี 2023 มีการเสนอโดยสหภาพยุโรปให้ปรับขนาดความกว้างรางรถไฟบนสะพานมาเป็นแบบมาตรฐาน 1435mm บนเส้นทางเดินรถจากอุงเกนถึงเมืองหลวงคีชีเนา
เติ้ง กวงหยง

เติ้ง กวงหยง (20 กันยายน ค.ศ. 1946 – 29 มีนาคม ค.ศ. 2011) เป็นนักแสดง ผู้อำนวยการสร้างภาพยนตร์ และผู้กำกับภาพยนตร์ชาวฮ่องกง เติ้งเป็นสมาชิกของ " " (銀色鼠隊) ซึ่งเป็นวงดนตรีป๊อปในยุค 70 ที่ก่อตั้งขึ้นในฮ่องกง
ชีวิตวัยเด็ก.
เติ้งเกิดที่เมืองกว่างโจว มณฑลกวางตุ้ง ประเทศจีน เขาเป็นลูกคนเล็กในบรรดาพี่น้องสี่คน มีพี่ชายสองคนและพี่สาวหนึ่งคน
เขาศึกษาในระดับมัธยมศึกษาที่ New Method College หลังจากสำเร็จการศึกษา เขาได้รับทุนการศึกษาจากคณะนิติศาสตร์ มหาวิทยาลัยฮ่องกง เขาดร็อปเรียนเพื่อมุ่งสู่อาชีพนักแสดง
อาชีพ.
บทแรกของเขาคือตอนอายุ 16 ปีในภาพยนตร์เรื่อง "The Student Prince" (1963) ซึ่งเป็นบทที่เขาได้รับหลังจากเพื่อนร่วมชั้นเรียนบางคนเอารูปของเขาไปให้คนที่กำลังถ่ายทำภาพยนตร์ในโรงเรียนมัธยมของพวกเขาดู
หลังจากสำเร็จการศึกษาระดับมัธยมศึกษา เติ้งได้แสดงในภาพยนตร์วัยรุ่นฮ่องกง นำแสดงโดยเสี่ยว ฟางฟาง, เฉิน เฉิน และเฉิน เป่าจู่ ตลอดช่วงทศวรรษที่ 1960 เติ้งมักได้รับการโหวตให้เป็น "นักแสดงนำชายยอดเยี่ยม" จากนิตยสารภาพยนตร์
เติ้งมีชื่อเสียงเมื่อเขาย้ายไปไต้หวันในช่วงทศวรรษที่ 1970 ซึ่งเขาได้แสดงภาพยนตร์มากกว่า 60 เรื่อง ภาพยนตร์ที่เขาแสดงมักเป็นแนวดรามาและโรแมนติก โดยเขามักจะจับคู่กับหลิน ชิงเสียในภาพยนตร์เช่น "Run Lover Run" (1975)
มีรายงานว่า เติ้งได้รับค่าตัว 150,000 ดอลลาร์ฮ่องกงต่อเรื่องเนื่องจากความนิยมของเขา ในบทความปี ค.ศ. 1974 เติ้งกล่าวว่าเขาถ่ายภาพยนตร์ 6 เรื่องในเวลาเดียวกัน อย่างไรก็ตาม เขาถ่ายเพียงเรื่องเดียวต่อวันเท่านั้น ซึ่งทำให้ผู้สร้างภาพยนตร์ประสบปัญหา ในปี ค.ศ. 1974 เติ้งไม่เพียงแต่แสดงนำในภาพยนตร์เรื่อง "มนต์รักฤดูหนาว" ร่วมกับเฉิน เฉินเท่านั้น แต่เขายังเป็นผู้อำนวยการสร้างภาพยนตร์เรื่องนี้ด้วย ในปีเดียวกันนั้น ภาพยนตร์เรื่อง "Dynamite Brothers" ก็ได้ออกฉาย โดยมีนักอเมริกันฟุตบอลอย่างทิโมที บราวน์และอู๋ ฮั่นจางร่วมแสดงด้วย เติ้งยังคงแสดงภาพยนตร์ยอดนิยมทั้งในฮ่องกงและไต้หวันในช่วงปลายทศวรรษที่ 1970 ในปี ค.ศ. 1977 เติ้งได้แสดงนำในภาพยนตร์รักเรื่อง "Impetuous Fire" ของผู้กำกับจอห์น โล มาร์ ร่วมกับแคนดิซ หยู ดาราสาวดาวรุ่ง
แสนรัก (ละครโทรทัศน์)

แสนรัก  เป็นละครโทรทัศน์ไทยแนวจินตนิยมชีวิต ครอบครัว ปี พ.ศ. 2568 กำกับโดยอดุลย์ ประยันโต นำแสดงโดยกองทัพ พีคและปุญญ์ปรีดี คุ้มพร้อม รอดสวาสดิ์ ออกอากาศทุกวันจันทร์และอังคารทางช่อง 3 เอชดี เวลา 20.30 น. (เวลามาตรฐานไทย) เริ่มตอนแรกวันที่ 29 กรกฎาคม พ.ศ. 2568
เวลาในประเทศอุซเบกิสถาน

เวลาอุซเบกิสถานเป็นเวลามาตรฐานในประเทศอุซเบกิสถานที่เร็วกว่าเวลา UTC 5 ชั่วโมง  เวลามาตรฐานนี้ไม่มีเวลาออมแสง แม้ว่าจะมีการถกเถียงกันอย่างต่อเนื่องว่าควรนำแนวคิดนี้มาใช้เพื่อเพิ่มเวลาว่างหรือไม่
หลังแยกออกจากสหภาพโซเวียต อุซเบกิสถานมีเขตเวลาอยู่สองเขต โดยตอนยังอยู่ในโซเวียตเขตเวลาส่วนใหญ่คือเวลากลางวันในฤดูหนาว และมีเวลากลางวันสองเท่าในฤดูร้อน ส่วนตะวันตกของประเทศใช้เวลาซามาร์กันต์ที่เร็วกว่า UTC 5 หรือ 6 ชั่วโมง ส่วนฝั่งตะวันออกใช้เวลาทาชเคนต์ที่เร็วกว่า UTC 6 หรือ 7 ชั่วโมง ใน ค.ศ. 1991 นาฬิกาไม่ได้ขยับไปข้างหน้าในฤดูใบไม้ผลิ เพื่อรักษาเวลากลางวันให้คงที่เฉพาะในฤดูร้อนเท่านั้น จากนั้นในฤดูใบไม้ร่วงปีนั้นจึงมีการนำเขตเวลารวมมาใช้เร็วกว่า UTC 5 ชั่วโมง
เขมจิราต้องรอด

เขมจิราต้องรอด เป็นละครโทรทัศน์ไทยแนวจินตนิยม-สยองขวัญ ชายรักชาย ผลิตโดย ดูมันดิ นำแสดงโดย หฤษฎ์ บัวย้อยและนภัสกร ปิงเมือง สร้างจากนวนิยายชื่อเดียวกันของ คาลิ ออกอากาศทางช่องวัน 31 ทุกวันเสาร์ เวลา 21:30 น. รับชมย้อนหลังได้ทางอ้ายฉีอี้ เวลา 22:30 น. ออกอากาศตอนแรกเมื่อวันที่ 9 สิงหาคม พ.ศ. 2568
เรื่องย่อ.
เขมเกิดมาในครอบครัวที่ถูกสาป โดยผู้ชายทุกคนในครอบครัวจะต้องตายก่อนอายุ 20 ปีเพื่อช่วยลูกชายให้รอดพ้นจากคำสาป แม่ของเขาจึงเปลี่ยนชื่อของลูกชายเป็นเขมจิรา ซึ่งเป็นชื่อผู้หญิง อย่างไรก็ตาม ในวันเกิดครบรอบ 19 ปี เครื่องรางป้องกันตัวของเขาก็พังเสียหายอย่างกะทันหัน เรื่องเลวร้ายเกิดขึ้นครั้งแล้วครั้งเล่า เขาจึงต้องขอความช่วยเหลือจากภรัณ
ภูมิภาคของประเทศอุซเบกิสถาน

ประเทศอุซเบกิสถานแบ่งออกเป็น 12 ภูมิภาค ("viloyatlar", เอกพจน์ – viloyat, ในคำประสมเขียนเป็น "viloyati" เช่น Toshkent "viloyati"), 1 สาธารณรัฐปกครองตนเอง ("respublika", ในคำประสมเขียนเป็น "respublikasi" เช่น Qaraqalpaqstan Avtonom "Respublikasi") และ 1 นครอิสระ ("shahar" หรือในคำประสมเขียนเป็น "shahri" เช่น Toshkent "shahri") 
รายชื่อ.
ชื่อด้านล่างเขียนในภาษาอุซเบก แม้ว่ายังปรากฏการทับศัพท์ชื่อในหลายแบบ ภูมิภาคเหล่านี้แบ่งออกเป็น 175 อำเภอ ("tumanlar", เอกพจน์ "tuman")
ดินแดนแทรกและดินแดนส่วนแยก.
อุซเบกิสถานมีดินแดนส่วนแยก 4 แห่งที่ล้อมรอบด้วยดินแดนของคีร์กีซสถานในภูมิภาคหุบเขาฟาร์ฆอนาที่เป็นจุดที่คีร์กีซถาน ทาจิกิสถาน และอุซเบกิสถานบรรจบกัน สองแห่งนั้นคือเมืองโซฆที่มีพื้นที่ กับประชากร 42,800 คนใน ค.ศ. 1993 (บางส่วนประมาณการสูงถึง 70,000 คน ในจำนวนนี้ ร้อยละ 99 เป็นชาวทาจิก ส่วนที่เหลือเป็นชาวอุซเบก) และชอฮีมาร์ดอนที่มีพื้นที่ กับประชากร 5,100 คนใน ค.ศ. 1993 (ร้อยละ 91 เป็นชาวอุซเบก ที่เหลือเป็นชาวคีร์กีซ) ส่วนอีกสองแห่งคือดินแดนขนาดเล็กที่มีชื่อว่า#เปลี่ยนทาง (หรือ Qalacha) ที่มีความยาวเกือบ และกว้าง และจานี-อายิล (หรือ Dzhangail) จุดดินที่มีความกว้างเพียง โชนฆาราตั้งอยู่ที่แม่น้ำโซฆที่อยู่ระหว่างชาวแดนอุซเบกิสถานกับดินแดนส่วนแยกโซฆ
อุซเบกิสถานมีดินแดนแทรกทาจิกิสถานอยู่ที่หมู่บ้านซาร์วัน ซึ่งรวมถึงพื้นที่แคบยาวประมาณ และกว้าง กับถนนจากอันเกรนไปยังโกกอน
หมู่บ้านบารัก (627 คน) ของคีร์กีซสถานตั้งอยู่ทางเหนือของออช 15 กิโลเมตร ในเดือนสิงหาคม ค.ศ. 1999 พื้นที่โดยรอบบารักถูกยึดครองโดยอุซเบกิสถาน ทำให้หมู่บ้านนี้ถูกตัดขาดจากดินแดนคีร์กีซสถาน กองทัพอุซเบกขุดและปิดถนนไปยังอักตาช ขณะเดียวกันก็ถูกกล่าวหาว่ายึดที่ดินคีร์กีซจำนวนมากที่เคยยืมมาในสมัยโซเวียตแต่ไม่เคยส่งคืน พวกเขาตั้งหลักปักฐานอยู่ในเขตชายแดนของคีร์กีซสถานเป็นส่วนใหญ่และปฏิเสธที่จะออกไป บารักจึงกลายเป็นดินแดนแทรกโดยพฤตินัยที่อยู่ห่างจากชายแดนหลักเพียง 1.5 กิโลเมตร (แผนที่) ในเดือนสิงหาคม ค.ศ. 2018 ทางการคีร์กีซสถานและอุซเบกิสถานตกลงแลกเปลี่ยนดินแดนเพื่อขจัดดินแดนส่วนแยก กระบวนการแลกเปลี่ยนอาจใช้เวลานานถึงสองปี
โพคาฮอนทัส (แก้ความกำกวม)

โพคาฮอนทัส อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ซูโนเอไอ

ซูโนเอไอ  หรือสั้น ๆ ว่า ซูโน  เป็นโปรแกรมปัญญาประดิษฐ์แบบรู้สร้างดนตรีที่ออกแบบเพื่อสร้างเพลงที่สมจริง โดยผสมผสานเสียงร้องและเครื่องดนตรี หรือแค่เสียงดนตรี ซูโนเปิดให้ใช้งานทั่วไปตั้งแต่วันที่ 20 ธันวาคม ค.ศ. 2023 หลังเปิดตัวเว็บแอปพลิเคชันและการเป็นหุ้นส่วนกับไมโครซอฟท์ที่รวมซูโนเป็นปลั๊กอินในไมโครซอฟท์ โคไพลอต
โปรแกรมนี้ทำงานโดยการผลิตเพลงตามข้อความคำสั่งที่ผู้ใช้ระบุไว้ ซูโนถูกฟ้องร้องโดยสมาคมผู้ประกอบกิจการเพลงของสหรัฐอเมริกาในข้อหาละเมิดลิขสิทธิ์ และนักดนตรีหลายพันคนได้ลงนามในจดหมายเรียกร้องให้บริษัทยุติการใช้เพลงที่มีลิขสิทธิ์ในข้อมูลการฝึกของโปรแกรม ซูโนไม่เปิดเผยชุดข้อมูลที่ใช้ในการฝึกปัญญาประดิษฐ์ แต่อ้างว่าได้รับการปกป้องจากการลอกเลียนแบบและปัญหาลิขสิทธิ์
วัดปากคลองหลวงแพ่ง

วัดปากคลองหลวงแพ่ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาแดง อำเภอบางน้ำเปรี้ยว จังหวัดฉะเชิงเทรา อยู่ติดริมคลองหลวงแพ่ง ที่ดินตั้งวัดมีเนื้อที่ 15 ไร่ 1 งาน 30 ตารางวา
วัดปากคลองหลวงแพ่ง ประชาชนนิยมเรียก วัดหลวงแพ่ง ตั้งวัดเมื่อ พ.ศ. 2440 ได้รับพระราชทานวิสุงคามสีมา เมื่อ พ.ศ. 2460 โดยชื่อวัดตั้งตามชื่อคลองที่อยู่ติดกัน คือคลองหลวงแพ่ง ซึ่งมาจากชื่อ "หลวงแพ่ง" เป็นหัวหน้าขุดคลองเชื่อมระหว่างคลองประเวศบุรีรมย์กับคลองรังสิต
สิ่งสำคัญภายในวัด คือ อุโบสถ กว้าง 6 เมตร ยาว 19 เมตร สร้างเมื่อ พ.ศ. 2475 เป็นอาคารคอนกรีต มีภาพจิตรกรรมฝาผนัง ศาลาการเปรียญ กว้าง 1 เมตร ยาว 28 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก หอสวดมนต์ กว้าง 20 เมตร ยาว 20 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก กุฏิสงฆ์ จำนวน 5 หลัง เป็นอาคารไม้ ปูชนียวัตถุ มีพระประธานประจำอุโบสถ
วัดมีวัตถุมงคลเลื่องชื่อ อย่างแหนบหลวงพ่อสัมบัน (ซุย) วัดปากคลองหลวงแพ่ง หรือ เหรียญหลวงพ่อสัมบัน
วัดญาณรังษาราม

วัดญาณรังษาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพรงอากาศ อำเภอบางน้ำเปรี้ยว จังหวัดฉะเชิงเทรา
วัดญาณรังษาราม หรือ วัดคุณแม่อินทร์ ตั้งวัดเมื่อ พ.ศ. 2440 ในรัชสมัยของพระบาทสมเด็จพระจุลจอมเกล้าเจ้าอยู่หัว สร้างโดยขุนกรรไกรและคุณแม่อินทร์ เป็นผู้บริจาคที่ดินเพื่อให้สร้างวัด เดิมมีชื่อว่า วัดคู้บ้านเก่า เนื่องจากโฉนดที่บริเวณในปัจจุบันเป็นชื่อ วัดคู้บ้านเก่า จึงสันนิษฐานว่าชื่อ วัดคุณแม่อินทร์ ได้มาเปลี่ยนในภายหลังเพื่อให้เกียรติแก่ผู้บริจาคที่ดินวัด ต่อมาหลวงปู่ญาณรังษีมุนีวงศ์ วัดเกาะจันทร์ ได้เข้ามาบูรณะวัดคุณแม่อินทร์ และด้วยเหตุนี้จึงทำให้เปลี่ยนชื่อวัดใหม่เป็น "วัดญาณรังษาราม"
อาคารเสนาสนะประกอบด้วย อุโบสถหลังเก่า สร้างขึ้นเมื่อ พ.ศ. 2485 เป็นอุโบสถขนาด 5 ห้อง กว้าง 6 เมตร ยาว 38 เมตร เป็นอาคารคอนกรีตเสริมเหล็ก หลังคาเป็นพุ่มไม้มุงกระเบื้อง หน้าบันเป็นประติมากรรมปูนปั้นพระพุทธรูปปางมารวิชัย ใบเสมาทำจากโลหะตั้งรายล้อมรอบโบสถ์ในทิศทั้ง 8 ภายในอุโบสถประดิษฐานพระพุทธรูปปางมารวิชัยเป็นพระประธาน นามว่า "หลวงพ่อดำ" มีอายุมากกว่า 100 ปี อุโบสถหลังใหม่สร้างแล้วเสร็จเมื่อ พ.ศ. 2541 ได้รับพระราชทานวิสุงคามสีมาเมื่อวันที่ 4 มิถุนายน พ.ศ. 2543
วัดวิเวกวนาราม

วัดวิเวกวนาราม อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
คชสารยาตรา

คชสารยาตรา  เป็นคำที่กองทัพอากาศสหรัฐ (USAF) ใช้เรียกการบังคับเครื่องบินบนทางขับของเครื่องบินทหารก่อนวิ่งขึ้น ซึ่งเป็นช่วงที่เครื่องบินอยู่ในรูปขบวนชิดกัน โดยส่วนใหญ่มักจะเกิดขึ้นก่อนการวิ่งขึ้นแบบช่วงสั้นที่สุด
ต้นกำเนิด.
คำว่า "คชสารยาตรา" มีมาตั้งแต่สมัยสงครามโลกครั้งที่สอง เมื่อฝูงบินทิ้งระเบิดขนาดใหญ่ของฝ่ายสัมพันธมิตรได้เข้าโจมตีในภารกิจที่มีเครื่องบิน 1,000 ลำ ผู้ที่สังเกตการเคลื่อนตัวของเครื่องบินจำนวนมากเหล่านี้เพื่อขึ้นบินเป็นแถวเดียวในรูปแบบหัวชนหางกล่าวว่า พวกเขาดูเหมือนช้างกำลังเดินไปยังแหล่งน้ำถัดไป เมื่อเวลาผ่านไป คำว่า "คชสารยาตรา" ได้ถูกรวมเข้าไว้ในพจนานุกรมของกองทัพอากาศสหรัฐอเมริกาเพื่อระบุ "การเพิ่มเที่ยวบินสูงสุด"
การใช้ยุทธวิธี.
ประโยชน์ของการคชสารยาตรา ได้แก่ การแสดงความสามารถของหน่วยต่าง ๆ และการทำงานเป็นทีม มักจัดขึ้นเพื่อเตรียมฝูงบินสำหรับปฏิบัติการในช่วงสงคราม และเพื่อเตรียมนักบินสำหรับการปล่อยเครื่องบินติดอาวุธครบมือในภารกิจใหญ่ครั้งเดียว
การใช้งานอื่น ๆ.
ในช่วงปฏิบัติการไลน์แบ็กเกอร์ และไลน์แบ็กเกอร์ 2 ในช่วงสงครามเวียดนาม คำนี้ถูกใช้เป็นชื่อเล่นสำหรับเครื่องบินโบอิ้ง บี-52 สตราโตฟอร์เทรส ที่บินวนเป็นแถวยาว ขณะที่พวกมันกำลังเข้าใกล้เป้าหมาย แม้ว่าการจัดกลุ่มที่แน่นหนาจะเป็นสิ่งจำเป็นสำหรับสงครามอิเล็กทรอนิกส์ แต่เส้นทางการบินของพวกมันก็คาดเดาได้และเป็นเป้าหมายที่ช้าสำหรับอาวุธปล่อยผิวพื้นสู่อากาศของเวียดนามเหนือ ภายในสองสัปดาห์กองทัพอากาศได้เปลี่ยนยุทธวิธีและเริ่มเปลี่ยนเส้นทางการบินเข้าของเครื่องบินทิ้งระเบิด นอกเหนือจากการเปลี่ยนแปลงแง่มุมนี้ของการโจมตีแล้ว เครื่องบินทิ้งระเบิดยังได้รับคำสั่งให้บินวนนานขึ้นหลังจากปล่อยระเบิด แทนที่จะเป็นการเลี้ยวอย่างรวดเร็วซึ่งทำให้พวกมันได้รับแสงจากเรดาร์มากขึ้น การฝึกนี้ยังใช้โดยทีมกายกรรมการบินบางทีม โดยเฉพาะอย่างยิ่งทีมที่เกี่ยวข้องกับเหล่าทัพ เช่น บลูแองเจิลส์ หรือ ธันเดอร์เบิร์ด ของสหรัฐอเมริกาและ สโนว์เบิร์ดส์ ของแคนาดา โดยเครื่องบินของทีมจะเคลื่อนที่เป็นรูปขบวนที่แน่นหนาไปยังรันเวย์และรักษากลุ่มดังกล่าวไว้ในระหว่างการขึ้นบิน
ซีกอร์สกีแอร์คราฟท์

ซีกอร์สกีแอร์คราฟท์  เป็นผู้ผลิตอากาศยานสัญชาติอเมริกันที่ตั้งอยู่ในเมืองสแตรตฟอร์ด รัฐคอนเนตทิคัต ก่อตั้งขึ้นในปี 1923 โดยอีกอร์ ซีกอร์สกี วิศวกรอากาศยานชาวรัสเซียซึ่งอพยพมายังสหรัฐ
ภายหลังการปฏิวัติรัสเซียในปี 1917 อุตสาหกรรมอากาศยานในรัสเซียแทบจะหยุดชะงัก ขณะเดียวกัน วิศวกรอากาศยานอย่างอีกอร์ ซีกอร์สกี ก็เผชิญความเสี่ยงเนื่องจากเคยทำงานรับใช้ราชสำนักรัสเซีย ส่งผลเขาอพยพมายังสหรัฐอเมริกาในปี 1919 เขาตั้งบริษัทที่สแตรตฟอร์ด รัฐคอนเนตทิคัต เพื่อพัฒนาและผลิตอากาศยาน ในช่วงแรกบริษัทมุ่งผลิตเครื่องบินทะเลสำหรับขนส่งผู้โดยสาร ก่อนจะกลายเป็นหนึ่งในผู้บุกเบิกการผลิตเฮลิคอปเตอร์พลเรือนและทางทหาร
ซีกอร์สกีแอร์คราฟท์มีบทบาทสำคัญในการพัฒนาเฮลิคอปเตอร์รุ่นใช้งานจริงที่มีประสิทธิภาพสูง และได้รับความนิยมทั้งในภาคพลเรือนและกองทัพสหรัฐ ซีกอร์สกีแอร์คราฟท์อยู่ภายใต้การบริหารของกลุ่มยูไนเต็ดเป็นเวลากว่าแปดทศวรรษ จนกระทั่งในปี 2015 ก็ขายกิจการให้แก่ล็อกฮีด มาร์ติน ซึ่งยังคงสานต่อการพัฒนาอากาศยานหมุนปีกในปัจจุบัน
เยริ (ประเทศเคนยา)

เยริ  เป็นเมืองที่ตั้งอยู่ในที่ราบสูงตอนกลางของประเทศเคนยา เป็นที่ตั้งของสำนักงานเทศมณฑลเยริ และเคยเป็นสำนักงานบริหารกลางของจังหวัดกลางเดิมของประเทศ เมืองนี้ตั้งอยู่ห่างจากกรุงไนโรบี เมืองหลวงของเคนยาไปทางเหนือประมาณ 150 กิโลเมตร ในเขตที่ราบสูงตอนกลางที่มีประชากรหนาแน่นและอุดมสมบูรณ์ของประเทศ เมืองนี้ตั้งอยู่ระหว่างเชิงเขาอะเบอร์แดร์ (เนย์อันดารัว) ทางตะวันออก ซึ่งเป็นส่วนหนึ่งของปลายสุดด้านตะวันออกของหุบเขาริฟต์แวลลีย์ และทางลาดด้านตะวันตกของเขาเคนยา
จากข้อมูลสำมะโนประชากรและเคหะของเคนยาใน ค.ศ. 2019 ประชากรของเมืองนี้ประมาณไว้ที่ 140,338 คน จำนวนประชากรกำลังเพิ่มขึ้นอย่างรวดเร็ว อย่างไรก็ตาม มีประชากรจำนวนมากที่ส่วนใหญ่ทำงานเป็นข้าราชการและบริษัทเอกชน ซึ่งปกติอาศัยอยู่ในเยริ แต่ในระหว่างการสำรวจสำมะโนประชากร พวกเขาเลือกที่จะถูกนับรวมในพื้นที่บ้านเกิดหรือพื้นที่ที่ครอบครัวอาศัยอยู่ เมืองนี้มีค่าครองชีพค่อนข้างต่ำเมื่อเทียบกับไนโรบีและเมืองใหญ่อื่น ๆ ในเคนยา โดยตั้งอยู่บนที่ราบสูงอันอุดมสมบูรณ์ของเคนยา อาหารและน้ำมีมากมายและมีราคาค่อนข้างถูก
เมืองเยริเป็นที่ตั้งของสุสานของโรเบิร์ต เบเดน โพเอลล์ ผู้ก่อตั้งกิจการลูกเสือ นอกจากนี้ยังเป็นบ้านเกิดของวังการี มาไท อดีตเจ้าของรางวัลโนเบล และเป็นที่ตั้งของมหาวิทยาลัยเทคโนโลยีเดดัน คิมาธี (DeKUT) ซึ่งก่อตั้งโดยชุมชนท้องถิ่นในช่วงต้นคริสต์ทศวรรษ 1970 ในฐานะสถาบันเทคโนโลยี และได้รับการยกระดับเป็นมหาวิทยาลัยอย่างเต็มรูปแบบใน ค.ศ. 2012
โรงแรมทรีท็อปส์

โรงแรมทรีท็อปส์  เป็นโรงแรมในอุทยานแห่งชาติอาเบอร์แดร์ ประเทศเคนยา ห่างจากเมืองเยริ 10 ไมล์ (16 กิโลเมตร) ตั้งอยู่บนเทือกเขาอาเบอร์แดร์ สูงจากระดับน้ำทะเล 1,966 เมตร (6,450 ฟุต) และมองเห็นเขาเคนยา โรงแรมเปิดให้บริการครั้งแรกในเดือนพฤศจิกายน ค.ศ. 1932 โดยเอริค เชอร์บรูค วอล์คเกอร์ สร้างขึ้นบนยอดไม้ของอุทยานแห่งชาติอาเบอร์แดร์ เพื่อเป็นบ้านต้นไม้ แขกผู้เข้าพักสามารถมองเห็นสัตว์ป่าในท้องถิ่นได้อย่างใกล้ชิด แนวคิดคือการมอบประสบการณ์มาจัน (ลานล่าสัตว์บนต้นไม้ในช่วงชิการ์ในอินเดีย) ที่ให้ความปลอดภัยและสะดวกสบายในระดับหนึ่ง จากบ้านต้นไม้สองห้องหลังเล็ก ๆ เดิมที่สร้างบนยอดไม้ กลายมาเป็นโรงแรมขนาด 35 ห้อง โครงสร้างเดิมถูกแทนที่ด้วยโครงสร้างขนาดใหญ่กว่าบนต้นไม้เช่นกัน แต่ได้รับการค้ำยันด้วยขาเพิ่มเติม ซึ่งถูกเผาทำลายโดยกองทัพบกและเสรีภาพแห่งเคนยา (KLFA) ระหว่างกบฏเมาเมาใน ค.ศ. 1954 โรงแรมได้รับการสร้างขึ้นใหม่ใกล้กับแหล่งน้ำเดียวกัน และกลายเป็นที่นิยมในหมู่ลูกค้าผู้มีฐานะ ภายในมีห้องรับรองสำหรับชมวิวและที่ซ่อนถ่ายภาพระดับพื้นดิน ซึ่งแขกสามารถสังเกตการณ์สัตว์ป่าท้องถิ่นที่แหล่งน้ำใกล้เคียงได้
โรงแรมทรีท็อปส์เป็นสถานที่ที่สมเด็จพระราชินีนาถเอลิซาเบธที่ 2 (ซึ่งขณะนั้นดำรงพระอิสริยยศเจ้าหญิงเอลิซาเบธ) ทรงประทับใน ค.ศ. 1952 เมื่อพระองค์ขึ้นครองราชย์ในสหราชอาณาจักรและราชอาณาจักอื่น ๆ ในเครือจักรภพ หลังจากสมเด็จพระเจ้าจอร์จที่ 6 พระราชบิดาของพระองค์เสด็จสวรรคตในอังกฤษ
ดีลลับฉบับเล่นเล่ห์

ดีลลับฉบับเล่นเล่ห์  เป็นละครโทรทัศน์ไทยแนวจินตนิยม หญิงรักหญิง ที่ผลิตโดยเช้นจ์2561 นำแสดงโดยปัญญาพัชร วังพงศ์สถาพรและศรัณย์ภัทร์ พีเดอร์เซนสร้างจากนวนิยายออนไลน์ชื่อเดียวกันของ Serenista
ในเดือนมิถุนายน พ.ศ. 2568 เช้นจ์2561 ได้จัดงานบวงสรวงละครเรื่องนี้
เรื่องย่อ.
ในฐานะทายาทของกลุ่มธุรกิจใหญ่สองกลุ่ม เมวิกาและไอยวริญแข่งขันกันในสงครามธุรกิจที่เต็มไปด้วยการวางแผนร้าย เมื่อเวลาผ่านไป พวกเขาก็ค่อย ๆ ดึงดูดเสน่ห์ของกันและกัน และตกหลุมรักกัน
เข็มซ่อนปลาย

เข็มซ่อนปลายอาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สนธิสัญญาเพรสบวร์ค (ค.ศ. 1805)

สนธิสัญญาสันติภาพเพรสบวร์ค ลงนามเมื่อวันที่ 26 ธันวาคม 1805 ที่เพรสบวร์ค (ปัจจุบันคือบราติสลาวา ประเทศสโลวาเกีย) ระหว่างจักรวรรดิฝรั่งเศสและจักรวรรดิโรมันอันศักดิ์สิทธิ์ (ออสเตรีย) ภายหลังความพ่ายแพ้ของออสเตรีย-รัสเซียในยุทธการที่เอาส์เทอร์ลิทซ์ สนธิสัญญานี้เป็นการยุติสงครามสหสัมพันธมิตรครั้งที่สามในภาคพื้นทวีปยุโรป และยืนยันชัยชนะของฝรั่งเศสอย่างเด็ดขาด
เงื่อนไขสำคัญได้แก่ การที่ออสเตรียยกดินแดนขนาดใหญ่แก่อาณาจักรและรัฐพันธมิตรฝรั่งเศส มณฑลเวนิส, คาบสมุทรอิสเตรีย และภูมิภาคแดลเมเชียถูกโอนไปยังราชอาณาจักรอิตาลีซึ่งนโปเลียนเป็นกษัตริย์ ทีโรลและฟอราลแบร์คตกเป็นของบาวาเรีย ส่วนดินแดนอื่น ๆ ในเยอรมนีมอบให้เวือร์ทเทิมแบร์คและบาเดิน ออสเตรียยังต้องยอมรับการยกฐานะของบาวาเรีย, เวือร์ทเทิมแบร์ค และบาเดินให้เป็นรัฐเอกราชหรือราชอาณาจักรภายใต้อิทธิพลฝรั่งเศส และชำระค่าปฏิกรรมสงครามจำนวนมาก
การลงนามสนธิสัญญาพเพรสส์บวร์คทำให้ออสเตรียสูญเสียทั้งดินแดนยุทธศาสตร์และอำนาจทางการเมืองในยุโรปกลาง ขณะเดียวกันก็เปิดทางให้ฝรั่งเศสครองความเป็นใหญ่ในเยอรมนีตอนใต้และอิตาลีอย่างมั่นคง สนธิสัญญานี้ยังเป็นก้าวสำคัญที่นำไปสู่การจัดตั้งสมาพันธรัฐลุ่มน้ำไรน์ในปีถัดมา และเร่งให้จักรวรรดิโรมันอันศักดิ์สิทธิ์ซึ่งดำรงอยู่มากว่าพันปีล่มสลายลง
เมธัส โอภาสเอี่ยมขจร

เมธัส โอภาสเอี่ยมขจร ชื่อเล่น มิค เป็นนักแสดงชายชาวไทยในสังกัดจีเอ็มเอ็มทีวีเป็นน้องชายของเมธวิน โอภาสเอี่ยมขจร
ประวัติ.
เมธัสเกิดเมื่อวันที่ 17 กุมภาพันธ์ พ.ศ. 2549 ที่กรุงเทพมหานคร เป็นลูกคนสุดท้องในบรรดาพี่น้องทั้งหมด 4 คน พี่ชายของเขาคือเมธวิน โอภาสเอี่ยมขจร ตั้งแต่เดือนสิงหาคม พ.ศ. 2565 เขาเดินทางไปเรียนแลกเปลี่ยนที่แคนาดาประมาณ 10 เดือน เขาสำเร็จการศึกษาจากโรงเรียนสาธิตจุฬาลงกรณ์มหาวิทยาลัย ปัจจุบันเขากำลังศึกษาระดับปริญญาตรีที่คณะพาณิชยศาสตร์และการบัญชี มหาวิทยาลัยธรรมศาสตร์
เข้าสู่วงการ.
ในปี พ.ศ. 2564 เมธัสในวัย 15 ปีได้เซ็นสัญญากับจีเอ็มเอ็มทีวี และในเดือนธันวาคม พ.ศ. 2564 จีเอ็มเอ็มทีวีได้ประกาศผ่านงาน "BORDERLESS" ว่าเขาจะได้แสดงละครโทรทัศน์เรื่อง "พี่ช้าง" แต่การถ่ายทำละครเรื่องนี้ก็ถูกยกเลิกในที่สุด
หลังจากนั้นเขาได้เปิดตัวอย่างเป็นทางการโดยรับบทเป็นพีทในละครโทรทัศน์เรื่อง "ร้านซื้อขายความทรงจำ" ซึ่งออกอากาศในเดือนสิงหาคม พ.ศ. 2565
ในเดือนเมษายน พ.ศ. 2568 ละครเรื่อง "เปิดเทอมใหม่ หัวใจหัดรัก" ได้ออกอากาศโดยเมธัสรับบทเป็น ลุค คู่รักในจอของภีมสรรค์ โสตางกูร
พระยาเสนาสงคราม (หม่อมราชวงศ์อี๋ นพวงศ์)

พลตรีพระยาเสนาสงคราม (หม่อมราชวงศ์อี้ นพวงศ์) (1 ตุลาคม พ.ศ. 2430–22 ธันวาคม พ.ศ. 2506) เป็นนายทหารบกชาวไทย เป็นอดีตผู้บัญชาการกองพลที่ 1 รักษาพระองค์เป็นหนึ่งในเป้าหมายในช่วงการปฏิวัติสยาม พ.ศ.2475
ประวัติ.
พระยาเสนาสงครามมีนามเดิมว่าหม่อมราชวงศ์อี๋ นพวงศ์ เป็นโอรสของหม่อมเจ้าอบเชย นพวงศ์กับหม่อมราชวงศ์สวาสดิ์ทรวง นพวงศ์เป็นพระนัดดาของพระเจ้าบรมวงศ์เธอ กรมหมื่นมเหศวรศิววิลาสและยังเป็นพระราชปนัดดาของพระบาทสมเด็จพระจอมเกล้าเจ้าอยู่หัวเกิดเมื่อวันที่ 1 ตุลาคม พ.ศ.2430 ที่วังเชิงสะพานอุบลรัตน์ ส่วนชีวิตส่วนตัวพระยาเสนาสงครามได้สมรสกับแส นาคิเวก
การศึกษา.
พระยาเสนาสงครามได้เรียนที่โรงเรียนสวนกุหลาบวิทยาลัยเมื่อโตขึ้นจึงได้เรียนที่โรงเรียนนายร้อยทหารบกในปี พ.ศ. 2447
การรับราชการ.
เมื่ออายุได้ 19 ปีเข้ารับราชการเป็นร้อยตรีโดยเริ่มอยู่ในเหล่าทหารม้าต่อมาได้ไปประจำที่จังหวัดนครสวรรค์ต่อมาได้กลับมาประจำการที่จังหวัดพระนคร ในปี พ.ศ. 2471 ได้รับพระราชทานยศเป็น"พลตรี"และในปีเดียวกันก็ได้รับตำแหน่งเป็นผู้บัญชาการกองพลที่ 1 รักษาพระองค์
ช่วงการปฏิวัติสยาม 2475.
ท่านเป็นเป้าหมายการจับกุมของพระประศาสน์พิทยายุทธ (วัน ชูถิ่น) ในวันปฏิวัติ เป้าหมายของพระประศาสน์พิทยายุทธที่ถูกจับตัวได้คือ สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต และพระยาสีหราชเดโชไชย (สวาสดิ์ บุนนาค) แต่พระประศาสน์พิทยายุทธต้องรีบพาทั้ง 2 คนไปพระที่นังอนันตมาคมเสียก่อน จึงมอบหมายให้ขุนศรีศรากร (ชลอ ศรีธนากร) และขุนจำนงภูมิเวท (จำนง ศิวะแพทย์) พร้อมพรรคพวกอีก 2 คนไปจับตัวพระยาเสนาสงคราม แต่เกิดการยิงพระยาเสนาสงครามจนบาดเจ็บสาหัส เพราะขุนศรีศราการยกมือทำความเคารพแล้วเกิดความเข้าใจผิด ทำให้พรรคพวกอีกคนยิงพระยาเสนาสงคราม
กบฏบวรเดช,การลี้ภัยและกลับไทย.
ท่านได้มีการนำทหารจากนครสวรรค์เข้าร่วมยึดอำนาจ แต่ไม่สำเร็จ จึงได้ลี้ภัยไปไซ่ง่อน ต่อมาก็ได้ไปอยู่ปีนัง สุดท้ายช่วงสงครามโลกครั้งที่สองจึงต้องกลับไทย
บวช.
ในปี พ.ศ. 2499 พระยาเสนาสงครามได้ออกบวชที่วัดบวรนิเวศราชวรวิหารในวัย 68 ปี โดยมีสมเด็จพระสังฆราชเจ้า กรมหลวงวชิรญาณวงศ์ ผู้มีศักดิ์ทางเครือญาติเป็นลูกพี่ลูกน้องของท่าน ทรงเป็นพระอุปัชฌาย์ และได้รับฉายานามว่า สนฺตฺยากโร ภิกฺขุ แปลว่า บ่อเกิดแห่งสันติ อนึ่ง พระยาเสนาสงครามนั้นเป็นพระนวกะของวัดบวรนิเวศราชวรวิหารในรุ่นปีเดียวกันกับ "ภูมิพโลภิกขุ" หรือพระภิกษุพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ถึงอนิจกรรม.
พระยาเสนาสงคราม (หม่อมราชวงศ์อี๋ นพวงศ์) หลังจากออกบวชแล้ว ได้ดำรงตนอยู่ในสมณเพศตลอดชีวิต จนกระทั่งถึงแก่มรณภาพด้วยโรคมะเร็งปอดเมื่อวันที่ 22 ธันวาคม พ.ศ. 2506 สิริรวมอายุได้ 76 ปี 2 เดือน 21 วัน
เหงียน ซิญ ซัก

เหงียน ซิญ ซัก (จื๋อฮ้าน: <templatestyles src="vi-nom/fonts.css" />阮生色; ค.ศ. 1862–1929) เป็นบิดาของโฮจิมินห์
ภรรยาของเขามีชื่อว่า Hoàng Thị Loan ซึ่งเป็นบุตรสาวของพ่อบุญธรรมกับครู เขาผ่านการสอบขงจื๊อ (จอหงวน; cử nhân) ใน ค.ศ. 1894 และได้รับตำแหน่งอันดับ 2 (pho bang) ใน ค.ศ. 1901 เขาเป็นผู้พิพากษาประจำอำเภอ Binh Khe (กวีเญิน) จนกระทั่งถูกลดตำแหน่งเนื่องจากใช้อำนาจในทางมิชอบ หลังเจ้าของที่ดินซึ่งเขาสั่งให้ตี กลับเสียชีวิตหลังถูกเฆี่ยนในเวลาไม่นาน บ้านของบิดามารดาโฮจิมินห์ปัจจุบันรักษาเป็นพิพิธภัณฑ์ Kim Liên
มานเซฮ์รา

มานเซฮ์รา (อูรดูและ) เป็นนครในเขตฮะซาราฮ์ แคว้นแคบาร์ปัคตูนควา ประเทศปากีสถาน ทำหน้าที่เป็นเมืองหลักและที่มาของชื่อในเทฮ์ซีลและอำเภอ เชื่อกันว่าชื่อนี้มาจากนายพลชาวซิกข์นาม มาน สิงห์
ประชากรศาสตร์.
ประชากร.
ตามสำมะโน ค.ศ. 2023 มานเซฮ์รามีประชากร 137,278 คน
สนธิสัญญากัมโปฟอร์มีโอ

สนธิสัญญากัมโปฟอร์มีโอระหว่างสาธารณรัฐฝรั่งเศสและออสเตรีย  ได้รับการลงนามเมื่อวันที่ 17 ตุลาคม 1797 ระหว่างสาธารณรัฐฝรั่งเศสที่ 1 กับจักรวรรดิโรมันอันศักดิ์สิทธิ์ (ออสเตรีย) เพื่อยุติสงครามสหสัมพันธมิตรครั้งที่หนึ่งในอิตาลี สนธิสัญญานี้เกิดขึ้นหลังจากนายพลนโปเลียน โบนาปาร์ต เอาชนะกองทัพออสเตรียในอิตาลีตอนเหนือและบังคับให้ออสเตรียเข้าสู่การเจรจา
เงื่อนไขสำคัญ ได้แก่ การยุบสาธารณรัฐเวนิสอันดำรงอยู่หลายร้อยปี ฝรั่งเศสได้รับดินแดนเวเนโต อิสเตรีย และดัลเมเชียจากเวนิส ส่วนออสเตรียได้รับพื้นที่เวนิสทางแผ่นดินใหญ่และดินแดนอื่น ๆ บางส่วน เพื่อแลกกับการยอมรับการจัดตั้งสาธารณรัฐซิสอัลไพน์ และสาธารณรัฐลิกูเรียนที่ฝรั่งเศสให้การอุปถัมภ์ในอิตาลีเหนือ นอกจากนี้ สนธิสัญญายังกำหนดเส้นเขตแดนใหม่ในยุโรปกลาง โดยออสเตรียยอมสละสิทธิในเนเธอร์แลนด์ (ปัจจุบันคือเบลเยียม) การจัดแบ่งดินแดนเหล่านี้ทำให้ฝรั่งเศสขยายอำนาจจากลุ่มน้ำไรน์ลงไปถึงอิตาลีตอนเหนือ
ผลของสนธิสัญญากัมโปฟอร์มีโอมีความสำคัญในหลายมิติ ในทางการเมือง สนธิสัญญานี้ตอกย้ำความสำเร็จของฝรั่งเศสหลังการปฏิวัติ และยกระดับสถานะของนโปเลียนจากแม่ทัพท้องถิ่นขึ้นสู่เวทีการเมืองยุโรป ในทางภูมิรัฐศาสตร์ มันเป็นจุดเริ่มต้นของการเปลี่ยนดุลอำนาจในแถบอิตาลีและยุโรปกลาง ซึ่งจะดำเนินต่อไปในสงครามนโปเลียนช่วงต้น แม้สนธิสัญญากัมโปฟอร์มีโอจะเป็นเพียงข้อตกลงระยะสั้นซึ่งต่อมาถูกแทนที่ด้วยการปะทะกันอีกหลายครั้งระหว่างฝรั่งเศสและออสเตรีย แต่ก็ถือเป็นหมุดหมายสำคัญที่แสดงให้เห็นถึงพลังการทหารและการทูตของฝรั่งเศสในยุคนั้น และเป็นจุดเริ่มต้นที่ทำให้นโปเลียนก้าวขึ้นสู่สถานะผู้นำระดับทวีปอย่างแท้จริง
เช้นจ์2561

เช้นจ์2561 เป็นบริษัทผู้ผลิตรายการและละครโทรทัศน์ของไทย ในเครือบริษัท จีเอ็มเอ็ม แกรมมี่ จำกัด (มหาชน) ก่อตั้งโดยสายทิพย์ มนตรีกุล ณ อยุธยา เมื่อวันที่ 20 เมษายน พ.ศ. 2561 ภายใต้บริษัท จีเอ็มเอ็ม แชนแนล โฮลดิ้ง จำกัด ซึ่งเดิมนั้นถือหุ้นโดยจีเอ็มเอ็ม แกรมมี่ และตระกูลสิริวัฒนภักดี ฝ่ายละ 50% ก่อนจะจำหน่ายให้บริษัท เดอะ วัน เอ็นเตอร์ไพรส์ จำกัด (มหาชน) ในภายหลัง
บอตอชัน

บอตอชัน  เป็นนครในประเทศโรมาเนีย ศูนย์กลางการปกครองของเทศมณฑลบอตอชัน ทางตอนเหนือของมอลดาเวีย เป็นที่รู้จักในฐานะบ้านเกิดของบุคคลสำคัญของโรมาเนีย เช่น มีไฮ เอมีเนสกู, นีกอลาเอ ยอร์กา และ กรีกอเร อันตีปา
ประวัติศาสตร์.
ปรากฏการกล่าวถึงชื่อของบอตอชันครั้งแรกในปี 1439 ในพงศาวดารซึ่งกล่าวถึงว่า "พวกมองโกลเดินทางมาถึงและไล่ฆ่าฟันไปจนถึงบอตูชัน (Botușani)" เมืองนี้ปรากฏอีกครั้งในประวัติศาสตร์จากการรบระหว่างมอลดาเวียกับโปแลนด์ มีการสู้รบหลายครั้งใกล้กับเมือง ในปี 1500, 1505 และ 1509 ในรัชสมัยของ เปตรู ราเกช ชาวโปลได้วางไฟเผาเมือง
ในช่วงครึ่งหลังของศตวรรษที่ 14 นักเดินทางล่าอาณานิคมจากตรันซิลวาเนีย (น่าจะเป็นคนเยอรมันกับฮังการี) เดินทางมาถึงและตั้งรกรากในบอตอชัน รวมถึงมีชุมชนพ่อค้าชาวอาร์เมเนียขนาดใหญ่ตั้งรกรากในศตวรรษที่ 14 หรือ 15 เป็นต้นมา
บอตอชันตั้งอยู่ตรงจุดเชื่อมต่อระหว่างถนนหลายสายระหว่างหลายนคร ซึ่งรวมถึง "ถนนสายมอลดาเวีย" ซึ่งเชื่อมยัชเข้ากับฮอลติน บอตอชันเลยพัฒนาขึ้นมาเป็น เมืองตลาด และในปี 1579 มีการกล่าวถึงว่าเป็น "ไฟร์ที่ใหญ่ที่สุดในมอลดาเวีย"
ในศตวรรษที่ 17 มีชุมชนชาวยิวขนาดใหญ่เริ่มตั้งรกรากในบอตอชัน ถือเป็นชุมชนยิวที่ใหญ่และสำคัญที่สุดอันดับสองในแถบมอลดาเวียจนถึงศตวรรษที่ 19
อีเอฟแอลคัพ ฤดูกาล 2025–26

อีเอฟแอลคัพ ฤดูกาล 2025–26  จะเป็นการแข่งขันอีเอฟแอลคัพฤดูกาลที่ 65 หรือคาราบาวคัพ ตามชื่อผู้สนับสนุน ซึ่งการแข่งขันจะเปิดรับสโมสรทั้งหมดที่เข้าแข่งขันในพรีเมียร์ลีกและอิงกลิชฟุตบอลลีก
ผู้ชนะของการแข่งขันจะได้สิทธิ์สำหรับรอบเพลย์ออฟของ ยูฟ่าคอนเฟอเรนซ์ลีก ฤดูกาล 2026–27
นิวคาสเซิลยูไนเต็ด คือแชมป์เก่า, หลังจากเอาชนะ ลิเวอร์พูล ใน นัดชิงชนะเลิศของฤดูกาลที่ผ่านมา.
สโมสรที่เข้าแข่งขัน.
สโมสรที่เข้าแข่งขันมีจำนวน 92 สโมสรจากพรีเมียร์ลีกและอิงกลิชฟุตบอลลีก ซึ่งเป็นลีกระดับที่ 1 ถึง 4 ในระบบลีกฟุตบอลอังกฤษ.
จะมีการแข่งขันรอบเบื้องต้นก่อนรอบแรกเนื่องจากมีทีมเข้าร่วมจำนวนมากในยุโรป. รอบนี้ประกอบด้วยสองทีมที่เพิ่งเลื่อนชั้นสู่ ลีกทู ฤดูกาล 2025–26 – บาร์เน็ต และ โอลดัมแอทเลติก – และสองอันดับสุดท้ายที่จบไม่ตกชั้นที่มาจาก ลีกทู ฤดูกาล 2024–25, แอ็กคริงตันสแตนลีย์ และ นิวพอร์ตเคาน์ตี.
รอบเบื้องต้น.
ทั้งหมด 4 ทีมจะลงเล่นในรอบเบื้องต้น: สองทีมที่เพิ่งเลื่อนชั้นมาจาก เนชันนัลลีก (ระดับ 5), และสองอันดับต่ำสุดที่ไม่ตกชั้นจาก ลีกทู (ระดับ 4). การจับสลากแบ่งสายจะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์, แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน. การจับสลากรอบเบื้องต้นจะจัดขึ้นในวันที่ 26 มิถุนายน ค.ศ. 2025 โดย เชย์ กิฟเวน และ จอห์น บานส์, พร้อมกันกับการจับสลากรอบแรก.
รอบแรก.
ทั้งหมด 70 สโมสรที่ลงเล่นในรอบแรก: 2 ทีมผู้ชนะจากรอบเบื้องต้น, 20 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 24 ทีมจาก แชมเปียนชิป (ระดับ 2). การจับสลากแบ่งสายจะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์. แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน. การจับสลากรอบแรกจะจัดขึ้นในวันที่ 26 มิถุนายน ค.ศ. 2025 โดย เชย์ กิฟเวน และ จอห์น บานส์, พร้อมกันกับการจับสลากรอบเบื้องต้น.
รอบสอง.
ทั้งหมด 46 สโมสรลงเล่นในรอบสอง: 11 สโมสรจาก พรีเมียร์ลีก ที่ไม่ได้เข้าร่วมในการแข่งขันสโมสรยุโรปเข้าสู่รอบนี้พร้อมกับ 35 ผู้ชนะที่มาจากรอบแรก. การจับสลากสำหรับรอบนี้จะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์. แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน. การจับสลากสำหรับรอบสองได้จัดขึ้นในวันที่ 13 สิงหาคม ค.ศ. 2025 โดย คอร์ตนีย์ สวีตแมน-เคิร์ก, ลี เฮนดรี และ คลินตัน มอร์ริสัน.
รอบสาม.
ทั้งหมด 32 ทีมที่จะลงเล่นในรอบที่สาม : ประกอบด้วย 9 สโมสรจาก พรีเมียร์ลีก ที่ไปแข่งขันในชิงแชมป์สโมสรยุโรป เข้ามาในรอบนี้พร้อมๆ กับผู้ชนะทั้ง 23 ทีมจากรอบที่สอง. การจับสลากรอบที่สามจะจัดขึ้นในวันที่ 27 สิงหาคม ค.ศ. 2025 โดย โจบี แมคอานัฟฟ์ และ ฟิล โจนส์.
โฮโนกะ คูโรกิ

โฮโนกะ คูโรกิ (; โรมาจิ: "Kuroki Honoka", เกิด 21 ตุลาคม 1995) เป็นนักพากย์หญิงชาวญี่ปุ่น เกิดที่จังหวัดโอซากะ เคยสังกัดค่ายสตาร์ดัสต์โปรโมชัน ปัจจุบันไม่ได้สังกัดค่ายใด
ทองประกายแสด (ละครโทรทัศน์ปี พ.ศ. 2567)

ทองประกายแสด เป็นละครโทรทัศน์ไทยแนวจินตนิยมชีวิตที่สร้างจากนวนิยายชื่อเดียวกันของสุวรรณี สุคนธา ผลิตโดยเดอะ วัน เอ็นเตอร์ไพรส์, เช้นจ์2561 และบริษัทเก้งกวางแก๊ง นำแสดงโดยพิมพ์ชนก ลือวิเศษไพบูลย์, เจษฎ์พิพัฒ ติละพรพัฒน์, สิทธา สภานุชาติ, ยุกต์ ส่งไพศาล, สหรัถ สังคปรีชา, จิรายุ ละอองมณี, ยุทธนา เปื้องกลาง, พศุตม์ บานแย้ม, สมชาย เข็มกลัด และปราโมทย์ ปาทาน เล่าเรื่องราวของผู้หญิงคนหนึ่งที่ใฝ่ฝันอยากเข้าสังคมชั้นสูง และความสัมพันธ์ทางอารมณ์ของเธอกับผู้ชายหลายคน ออกอากาศทุกวันพุธ–พฤหัสบดี เวลา 20.30 น. ทางช่องวัน 31 ระหว่างวันที่ 14 สิงหาคม ถึง 23 ตุลาคม พ.ศ. 2567
เรื่องย่อ.
ละครเรื่องนี้เป็นเรื่องราวของ “ทองดี” หรือ “ทองประกาย” ผู้ใฝ่ฝันถึงชื่อเสียง เงินทอง และเกียรติยศ เรื่องราวเริ่มต้นขึ้นจากหญิงสาวคนหนึ่งที่ทำงานในร้านขายของชำจากจังหวัดอ่างทอง เธอใฝ่ฝันถึงสิ่งดี ๆ ที่เสน่ห์และความงามของเธอจะมอบให้ มีผู้ชายมากมายเข้ามาในชีวิตเธอ แต่เธอกลับมองว่าพวกเขาเป็นเพียงบันไดสู่สังคมชั้นสูง
การผลิต.
ละครเรื่อง "ทองประกายแสด" ได้มีการประกาศสร้างในเดือนมกราคม พ.ศ. 2564 มีการฟิตติ้งเสื้อผ้าของนักแสดงเมื่อวันที่ 27 กรกฎาคม พ.ศ. 2566 นวนิยายเรื่องทองประกายแสดเคยถูกนำมาสร้างเป็นภาพยนตร์แล้ว 2 ครั้ง และอีก 5 ครั้งถูกสร้างเป็นละครโทรทัศน์ การอ่านบทภาพยนตร์เกิดขึ้นในเดือนตุลาคมของปีเดียวกัน และเริ่มการถ่ายทำอย่างเป็นทางการในเดือนพฤศจิกายน
ช่องวัน 31 ปล่อยตัวอย่างละครในงาน “วันสนั่นจอ” ที่จัดขึ้นเมื่อวันที่ 30 มิถุนายน พ.ศ. 2566
เมื่อวันที่ 1 กรกฎาคม พ.ศ. 2567 หลังจากการเตรียมงานและถ่ายทำเป็นเวลา 3 ปี เอกสิทธิ์ ตระกูลเกษมสุข ผู้กำกับของเรื่องได้ประกาศผ่านอินสตาแกรมว่าละครเรื่องนี้ปิดกล้องเรียบร้อยแล้ว และมีกำหนดออกอากาศในเดือนสิงหาคม
นิทานนายโท้ดจอมซนกับอิกาบอตคนพิลึก

นิทานนายโท้ดจอมซนกับอิกาบอตคนพิลึก  เป็นภาพยนตร์แอนิเมชันอเมริกันที่ออกฉายในปี ค.ศ. 1949 ผลิตโดย วอลท์ดิสนีย์โปรดักชันส์ ภาพยนตร์กำกับโดย แจ็ค คินนีย์, ไคลด์ เจอโรนิมิ และเจมส์ อัลการ์ และแสดงนำโดย เอริค บลอร์, แพท โอมัลลีย์, จอห์น พลอยาร์ดต์, โคลิน แคมป์เบลล์, แคมป์เบลล์ แกรนท์ และคล็อด อัลลิสเตอร์
ซัมซุง กาแลคซี่เอ 01

ซัมซุง กาแลคซี่เอ 01 เป็นสมาร์ตโฟน แอนดรอยด์ราคาประหยัด ที่ผลิตโดยซัมซุง อีเลคทรอนิคส์ ซึ่งเป็นส่วนหนึ่งของซัมซุง กาแลคซี่เอ โทรศัพท์รุ่นนี้เปิดตัวในเดือนธันวาคม 2019 และวางจำหน่ายในเดือนมกราคม 2020 มีให้เลือก 3 สี ได้แก่ สีดำ สีน้ำเงิน และสีแดง โทรศัพท์รุ่นนี้มาพร้อมหน้าจอสัมผัสขนาด 5.7 นิ้ว ความละเอียด 720p กล้องคู่ และมาพร้อมกับ One UI Core 2.0 บน แอนดรอยด์ 10 โทรศัพท์ที่คล้ายกัน กาแลคซี่เอ็ม 01 เปิดตัวครั้งแรกในเดือนมิถุนายน 2020 ซึ่งมีคุณสมบัติบางอย่างที่เหมือนกับ กาแลคซี่เอ 01 (แต่มีแรม 3GB และลดตัวเลือกพื้นที่เก็บข้อมูล 16GB และมีแบตเตอรี่ 4000mAh ที่ใหญ่กว่า)
ทองประกายแสด (แก้ความกำกวม)

ทองประกายแสด อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สัญญา โพธิ์ชัย

สิบเอก สัญญา โพธิ์ชัย หรือ น้องลูกโซ่ เจ้าของฉายา ออนนี่เมืองไหย เป็นทหารแอลจีบีทีแห่งหน่วยบัญชาการสงครามพิเศษ ผู้เข้าร่วมปฏิบัติการในวิกฤตการณ์ชายแดนไทย–กัมพูชา พ.ศ. 2568 และเป็นไวรัลทางโซเชียลมีเดีย โดยเรื่องราวของเธอได้รับการชื่นชมรวมถึงสร้างแรงบันดาลใจแก่ชาวไทยเป็นจำนวนมาก
นอกจากนี้ เธอได้รับการเปรียบเทียบกับโช ฮย็อน-จู ตัวละครจากซีรีส์"สควิดเกม เล่นลุ้นตาย ฤดูกาลที่ 2" ที่ต้องการใช้ชีวิตใหม่ในประเทศไทย จนได้รับฉายา "ออนนี่เมืองไทย"
สิ่งสืบเนื่อง.
ธัญวัจน์ กมลวงศ์วัฒน์ รองประธานคณะกรรมาธิการ (กมธ.) กิจการเด็ก เยาวชน สตรี ผู้สูงอายุ คนพิการ กลุ่มชาติพันธุ์ และผู้มีความหลากหลายทางเพศ สภาผู้แทนราษฎร ได้ให้สัมภาษณ์ผู้สื่อข่าววิทยุรัฐสภา ถึงกระแสชื่นชมสัญญา โพธิ์ชัย ว่าเป็นการสะท้อนถึงการเปิดกว้างและยอมรับความหลากหลายทางเพศในสังคมมากขึ้น โดยกรณีของเธอแสดงให้เห็นว่าคนกลุ่มนี้สามารถทำหน้าที่ทหารและงานด้านความมั่นคงได้อย่างเต็มศักยภาพ
ขอเป็นเจ้าสาวสักครั้งให้ชื่นใจ

ขอเป็นเจ้าสาวสักครั้งให้ชื่นใจ เป็นละครโทรทัศน์ไทยแนวจินตนิยมที่ผลิตโดยเทโร เอ็นเตอร์เทนเม้นท์ นำแสดงโดยภีรนีย์ คงไทยและวรินทร ปัญหกาญจน์ออกอากาศทางช่อง 3 เอชดีทุกวันศุกร์ถึงวันอาทิตย์ เวลา 20.15–22.50 น. (เวลามาตรฐานไทย) ระหว่างวันที่วันที่ 28 สิงหาคม ถึง 25 กันยายน พ.ศ. 2558ละครเรื่องนี้ถือเป็นการร่วมงานกันครั้งที่สี่ของภีรนีย์และวรินทรต่อจากเรื่อง “เล่ห์รตี” (2554), “ลิขิตเสน่หา“ (2554), และ “รักต้องอุ้ม“ (2557)
แอนติโคลิเนอร์จิก

แอนติโคลิเนอร์จิก  หรือ สารแอนติโคลิเนอร์จิก  เป็นสารที่ยับยั้งการออกฤทธิ์ของสารสื่อประสาทแอซีทิลโคลีน (acetylcholine; ACh) ที่จุดประสานประสาท (synapse) ในระบบประสาทกลางและระบบประสาทนอกส่วนกลาง
สารเหล่านี้ไปยับยั้งระบบประสาทพาราซิมพาเทติกโดยการสกัดกั้นอย่างเฉพาะเจาะจงไม่ให้แอซีทิลโคลีนจับกับตัวรับในเซลล์ประสาท ใยประสาทของระบบประสาทพาราซิมพาเทติกมีหน้าที่ควบคุมการเคลื่อนไหวนอกอำนาจใจของกล้ามเนื้อเรียบที่อยู่ในทางเดินอาหาร, ทางเดินปัสสาวะ, ปอด, ต่อมเหงื่อ และส่วนอื่น ๆ ของร่างกาย
โดยทั่วไป สารแอนติโคลิเนอร์จิกแบ่งได้เป็น 2 ประเภทตามเป้าหมายเฉพาะเจาะจงในระบบประสาทกลางและระบบประสาทนอกส่วนกลางและที่แผ่นเชื่อมประสาทสั่งการและกล้ามเนื้อ (neuromuscular junction) ได้แก่ สารต้านมัสคารินิก (muscarinic antagonist หรือ antimuscarinic agent) และสารต้านนิโคตินิก (nicotinic antagonist หรือ antinicotinic agent)
คำว่า "แอนติโคลิเนอร์จิก" มักใช้หมายถึงสารต้านมัสคารินิกที่ยับยั้งแบบแข่งขันไม่ให้แอซีทิลโคลีนจับกับตัวรับแอซีทิลโคลีนชนิดมัสคารินิก สารประเภทนี้ไม่ได้ยับยั้งการจับที่ตัวรับแอซีทิลโคลีนชนิดนิโคตินิกที่แผ่นเชื่อมประสาทสั่งการและกล้ามเนื้อ แม้ว่าบางครั้งคำว่า "แอนติโคลิเนอร์จิก" ใช้หมายถึงสารที่ยับยั้งการจับที่ตัวรับแอซีทิลโคลีนชนิดนิโคตินิกด้วย
การใช้ทางยา.
ยาแอนติโคลิเนอร์จิกใช้ในการรักษาอาการต่าง ๆ ต่อไปนี้:
โดยทั่วไปสารแอนติโคลิเนอร์จิกมีฤทธิ์ต้านการสร้างน้ำลาย และส่วนใหญ่มีฤทธิ์ทำให้สงบในระดับหนึ่ง ทั้งสองฤทธิ์มีประโยชน์ในการผ่าตัด
สารแอนติโคลิเนอร์จิกมีการใช้อย่างแพร่หลายในการรักษาโรคทางจิตเวชจนกระทั่งช่วงต้นคริสต์ศตวรรษที่ 20
พรชัย เสาศรี

พรชัย เสาศรี (พ.ศ. 2532 – 8 พฤศจิกายน พ.ศ. 2558) เป็นชายไทยที่สื่อหลายสำนักอ้างว่าเขามีความสูง 8 ฟุต 9.9 นิ้ว (269 ซม.) แต่ไม่ได้รับการยืนยันจากบันทึกสถิติโลกกินเนสส์ ก่อนเสียชีวิตเขามีส่วนสูง 8 ฟุต 5.2 นิ้ว
ประวัติ.
พรชัย เสาศรี ปรากฏตัวในข่าวสาธารณะครั้งแรกเมื่อปี 2552 เมื่อเขาสูง 7 ฟุต 6 นิ้ว (229 ซม.) มารดาของพรชัยกล่าวว่าเขาเริ่มมีส่วนสูงและน้ำหนักเพิ่มมากขึ้นปกติในช่วยอายุ 15-19 ปี เนื่องจากมีอาการฮอร์โมนต่อมใต้สมองผิดปกติ อีกทั้งยังประสบอุบัติเหตุจึงไม่สามารถทำกิจวัตรประจำวันได้ ต้องนอนอยู่บนเตียงตลอดเวลา เขาปรากฏตัวอีกครั้งในปี 2555 เมื่อเขามีความสูงเพิ่มขึ้นอีก 2 ซม.
ในปี พ.ศ. 2556 เขามีความสูงมากขึ้นเป็น 8 ฟุต 5.2 นิ้ว (257 ซม.) ซึ่งเขาวัดเพื่อต่ออายุบัตรประจำตัวประชาชน แม้ว่าคำกล่าวอ้างนี้จะไม่ได้รับการยอมรับจากบันทึกสถิติโลกกินเนสส์ แต่นั่นจะทำให้เขาสูงกว่าสุลตาน โคเซน เจ้าของสถิติอย่างเป็นทางการในขณะนั้น 2.2 นิ้ว (5.5 ซม.) และเป็นมนุษย์ที่สูงที่สุดที่ยังมีชีวิตอยู่ในขณะนั้น ทั้งนี้ในช่วงดังกล่าว ทศพร เสรีรักษ์ รองเลขาธิการนายกรัฐมนตรีและโฆษกประจำสำนักนายกรัฐมนตรีในขณะนั้น ได้ประสานงานที่จะนำข้อมูลของพรชัยไปให้กับทางกินเนสส์เวิลด์เรคเคิดส์เพื่อบันทึกสถิติโลก อีกทั้งประสานงานในการส่งพรชัยไปรักษาตัวที่โรงพยาบาลรามาธิบดีด้วย อย่างไรก็ตามอาการของเขาก็ไม่ดีขึ้น และด้วยค่าใช้จ่ายในการรักษาที่สูง มารดาจึงจำเป็นต้องขายที่ดินของตนเพื่อนำเงินมารักษาพรชัย
พรชัยเสียชีวิตในปี 2558 ด้วยโรคความดันโลหิตสูง การเจริญเติบโตผิดปกติ และโรคหืด ขณะนั้นเขามีความสูง 8 ฟุต 9.9 นิ้ว (269 ซม.) หนัก 225 กก. (496 ปอนด์) เนื่องจากไม่มีโลงศพที่มีขนาดพอที่จะบรรจุร่างของเขา ครอบครัวจึงต้องประสานให้หน่วยกู้ภัยจัดทำโลงศพขนาดพิเศษให้ ซึ่งโลงมีความยาว 293 ซม. กว้าง 87 ซม. ส่วนพิธีฌาปนกิจศพนั้นจำเป็นต้องจัดขึ้นกลางแจ้ง เนื่องจากไม่สามารถเคลื่อนย้ายและบรรจุโลงศพของเขาเข้ากับเตาเผาในเมรุวัดได้
แม้ว่าส่วนสูงของพรชัยจะมากผิดปกติและไม่มีข้อมูลใด ๆ ในชีวิตของเขา แต่เขาก็เป็นบุคคลที่สูงที่สุดเป็นอันดับ 8 ในประวัติศาสตร์ที่มีการบันทึกไว้
Æ

Æ (ตัวพิมพ์เล็ก: æ) เป็นตัวอักษรที่เกิดจากการรวมตัวอักษร a และ e เข้าด้วยกัน แรกเริ่มใช้เป็นอักขระแฝดแทนการออกเสียงสระกล้ำคือ ae ในภาษาละติน ต่อมาได้รับความนิยมใช้เป็นอักขระตัวหนึ่งในหลายภาษา ได้แก่ ชุดตัวอักษรเดนมาร์กและนอร์เวย์ ภาษาไอซ์แลนด์ และภาษาแฟโร ตัวอักษรนี้เคยใช้ในทั้งภาษาสวีเดนเก่า (ก่อนจะถูกแทนที่ด้วย ä) และภาษาอังกฤษเก่า (ก่อนจะถูกยกเลิกไปโดยสิ้นเชิง โดยให้ใช้เพียง a) ในสัทอักษรสากลสมัยใหม่ ยังใช้อักษรนี้แทนเสียง (เสียงสระ 'a' ในภาษาอังกฤษ เช่น cat) รูปแบบที่มีเครื่องหมายเสริมสัทอักษรอื่น ๆ ได้แก่ Ǣ/ǣ, Ǽ/ǽ, Æ̀/æ̀, Æ̂/æ̂ and Æ̃/æ̃.
ในฐานะตัวอักษรละตินของภาษาอังกฤษเก่า อักขระนี้เรียกว่า , "ash tree", ตาม Anglo-Saxon futhorc rune ᚫ ซึ่งได้ทับศัพท์มา ชื่อในภาษาอังกฤษยังคงเป็น ash หรือ æsh  (ถ้าเขียนด้วยสระกล้ำ) ซึ่งได้ใช้มาตั้งแต่ดั่งเดิม
ภาษา.
ภาษาอังกฤษ.
สำหรับภาษาอังกฤษการใช้อักขระแฝดดังกล่าวมีความแตกต่างไปตามบริบทและเนื้อหาแต่พบเห็นได้น้อย ในงานศิลปะการใช้ตัวพิมพ์สมัยใหม่ ถ้าเทคโนโลยีมีข้อจำกัดในการใช้ตัวอักษร "æ" (อาทิ ในการใช้ของเครื่องพิมพ์ดีด, โทรเลข และแอสกี) ทวิอักษรในรูป "ae" มักนำมาใช้แทน
ในภาษาอังกฤษเก่า "æ" เป็นตัวอักษรแทนเสียงระหว่าง "a" และ "e"  ซึ่งคล้ายกับลักษณะเสียงสั้นของตัวอักษร "a" ในคำว่า "cat" ของภาษาอังกฤษสมัยใหม่ ถ้าสระเสียงยาวสามารถที่จะแยกจากสระเสียงสั้นได้ สระเสียงยาว จะมีเครื่องหมายกำกับรวมทั้งมาครอน ("ǣ") หรืออะคิวต์ ("ǽ") ที่พบน้อยกว่า 
ในภาษาอังกฤษแบบอเมริกัน ปัญหาเกี่ยวกับการใช้อักขระแฝดได้หลีกเลี่ยงในหลายกรณีโดยการสะกดอย่างง่าย ๆ ด้วยตัวอักษร "e" ซึ่งสามารถเห็นได้ในตัวอักษร œ เช่นกัน อาทิ การสะกดคำว่า "archeology" เป็นที่นิยมใช้มากกว่าการสะกดในรูป "archaeology" โดยทั้งนี้การใช้ตัวสระประสมอย่าง "ae" อาจแตกต่างกันไป ตัวอย่างเช่น รูปเขียนคำว่า "medieval" เป็นที่นิยมใช้มากกว่า "mediaeval" (และในรูปแบบเก่า "mediæval") ซึ่งเกิดขึ้นแม้กระทั่งในภาษาอังกฤษแบบสหราชอาณาจักร
ภาษาฝรั่งเศส.
ในตัวอักษรภาษาฝรั่งเศสสมัยใหม่ "æ" (หรือสามารถเรียกได้ว่า 'e in the a') เป็นการใช้โดยยืมมาจากภาษาละตินและภาษากรีกเช่นคำว่า "curriculum vitæ", "et cætera", "ex æquo", "tænia" และในชื่อบุคคลอย่าง Lætitia ซึ่งปรากฏในเพลง "Elaeudanla Téïtéïa" ของ เซร์ช เกนสบูร์จากการสะกดคำว่า Lætitia ในภาษาฝรั่งเศสว่า "L, A, E dans l'A, T, I, T, I, A"
ภาษาละติน.
ในภาษาละตินแบบคลาสสิก การรวมตัวอักษร "AE" เพื่อระบุเสียงสระประสม มีการออกเสียงคล้ายกับสระเสียงยาวที่แทนด้วยตัวอักษร "i" อาทิ คำว่า "fine" ในภาษาอังกฤษสมัยใหม่ โดยทั้งในรูปแบบคลาสสิกและสมัยใหม่จะเขียนตัวอักษรดังกล่าวในรูปแบบที่ต่างกัน แต่ตัวอักขระแฝดได้ถูกนำมาใช้ในการเขียนของยุคสมัยกลางและยุตสมัยใหม่ตอนต้น ส่วนหนึ่งเป็นเพราะ "æ" ได้ถูกนำมาลดเป็นสระเสียงเดี่ยว ในช่วงจักรวรรดิโรมัน ในตัวอักษรของสมัยยุคกลางตัวเชื่อมดังกล่าวได้ถูกทำให้เขียนง่ายขึ้นโดยการนำเครื่องหมายออกอแนกมาใช้ร่วมกับตัวอักษร "e" ในรูปแบบของ "ę" ซึ่งเรียกในภาษาละตินว่า "e caudata" (โดยจากภาษาละตินสามารถแปลได้ว่า "หางของตัวอักษร e") ซึ่งต่อมาได้ถูกทำให้เขียนง่ายขึ้นเป็นเพียงแค่ตัวอักษร "e" โดยอาจเป็นทั้งผลลัพธ์หรืออิทธิพลที่มีผลต่อการออกเสียงที่เปลี่ยนไป อย่างไรก็ตามอักขระแฝดดังกล่าวยังคงพบเห็นได้บ่อยในหนังสือประกอบพิธีกรรมและบทประพันธ์ดนตรี
สัทอักษรสากล.
สัญลักษณ์ ยังใช้ในสัทอักษรสากล (IPA) เพื่อแทนเสียง เช่นเดียวกับคำว่า "cat" ในหลายสำเนียงของภาษาอังกฤษ ซึ่งเป็นเสียงที่คล้ายกับเสียงตัวอักษรของภาษาอังกฤษเก่า ในระบบ IPA อักษรนี้เขียนด้วยตัวพิมพ์เล็ก เป็นตัวยกในระบบสัทอักษรสากล
เชิงอรรถ.
มหาภิเนษกรมณ์

มหาภิเนษกรมณ์ (สันสกฤต: "mahābhiniṣkramaṇa", "มหาภินิษฺกฺรมณ"; บาลี: "mahābhinikkhamana", "มหาภินิกฺขมน") เป็นคำที่ใช้เรียกการเสด็จของพระโคตมพุทธเจ้าออกจากพระราชวังในกรุงกบิลพัสดุ์เพื่อบรรพชาเป็นสมณะ คำว่า "มหาภิเนษกรมณ์" มีความหมายว่า "การเสด็จออกเพื่อคุณอันยิ่งใหญ่" บันทึกส่วนใหญ่เกี่ยวกับเหตุการณ์นี้ปรากฏในคัมภีร์ศาสนาพุทธยุคหลังจากหลายนิกายทั้งในภาษาบาลี ภาษาสันสกฤต และภาษาจีน อย่างไรก็ตาม คัมภีร์เหล่านี้มีลักษณะเป็นตำนานมากกว่าคัมภีร์ในยุคต้น
เรื่องราวในพุทธประวัติเล่าว่า เมื่อเจ้าชายสิทธัตถะประสูติ เหล่าพราหมณ์ทำนายว่าพระองค์อาจทรงเป็นมหาจักรพรรดิหรืออาจทรงเป็นศาสดาของโลก พระเจ้าสุทโธทนะผู้เป็นกษัตริย์แห่งราชวงศ์ศากยะและเป็นพระบิดาของเจ้าชายสิทธัตถะทรงมีพระประสงค์จะป้องกันพระโอรสไม่ให้หันเข้าสู่ทางสมณะ จึงทรงไม่ให้พระโอรสได้ทอดพระเนตรเห็นความตายหรือความทรมาน ทรงปรนเปรอพระโอรสด้วยความหรูหรา ในช่วงที่เจ้าชายสิทธัตถะทรงพระเยาว์ พระองค์เคยทรงปฏิบัติสมาธิและทำให้พระองค์ทรงตระหนักถึงทุกข์ที่มีในสรรพสิ่ง พระองค์เจริญพระชันษาและทรงใช้ชีวิตที่สุขสบาย แต่พระองค์ยังดำริถึงประเด็นปัญหาทางศาสนา และเมื่อพระองค์มีพระชนมายุ 29 พรรษา พระองค์ทอดพระเนตรเห็นเทวทูตทั้งสี่อันประกอบด้วยคนแก่ คนเจ็บ คนตาย และนักบวชเป็นครั้งแรก ซึ่งทำให้พระองค์มีพระดำริจะออกบรรพชา ไม่นานหลังจากนั้น เจ้าชายสิทธัตถะทรงตื่นจากบรรทมในเวลากลางคืนและทอดพระเนตรเห็นเหล่านางกำนัลนอนในท่าทางที่ไม่น่าดูทำให้พระองค์ทรงมีพระทัยเบื่อหน่ายในชีวิตคฤหัสถ์ ด้วยความสะเทือนพระทัยต่อสิ่งต่าง ๆ ที่พระองค์ประสบ พระองค์จึงตัดสินพระทัยเสด็จออกจากพระราชวังในเวลากลางคืนเพื่อออกบรรพชาเป็นสมณะ จากราหุลพระโอรสที่เพิ่งประสูติและยโสธราพระมเหสีไป พระองค์ทรงเสด็จมาถึงแม่น้ำอโนมาพร้อมนายฉันนะที่เป็นสารถีและม้ากัณฐกะ พระองค์ปลงพระเกศาที่ริมแม่น้ำนั้นแล้วผลัดฉลองพระองค์เปลี่ยนเป็นทรงผ้ากาสาวพัสตร์ พระองค์เสด็จเข้าไปในป่าโดยตรัสให้นายฉันนะพาม้ากัณฐกะกลับไปกรุงกบิลพัสดุ์
ที่สุดของหัวใจ (ละครโทรทัศน์)

ที่สุดของหัวใจ  เป็นละครโทรทัศน์ไทยแนวจินตนิยม ผลิตโดยบริษัท หกสี่เอี่ยว จำกัด และนำแสดงโดย ธัญชนก กู๊ด, พุฒิชัย เกษตรสิน, พิชชาภา พันธุมจินดา และกัมมัญญ์ กลมแก้ว ออกอากาศทางช่อง 3 เอชดี ตั้งแต่วันที่ 20 มกราคม ถึง 26 กุมภาพันธ์ พ.ศ. 2566 ทุกวันศุกร์ถึงวันอาทิตย์ เวลา 20:25 น. ดัดแปลงมาจากนวนิยายเรื่อง น้ำเพชร ของปิยะพร ศักดิ์เกษม ซึ่งเล่าเรื่องความสัมพันธ์ที่ซับซ้อนระหว่างชายสองคนและหญิงสองคนละครเรื่องนี้มีเรตติ้งที่น่าประทับใจหลังจากออกอากาศ โดยมียอดผู้ชมออนไลน์เกินหนึ่งล้านครั้ง
การบินขึ้นและลงจอดแบบปกติ

การบินขึ้นและลงจอดแบบปกติ  หรือเรียกอีกอย่างว่า การขึ้นและลงจอดในแนวนอน  คือกระบวนการที่อากาศยานปีกตรึงแบบปกติ (เช่น เครื่องบินโดยสาร) บินขึ้นและลงจอด ซึ่งต้องใช้ทางวิ่ง
ในระหว่างการบินขึ้น เครื่องบินจะเร่งความเร็วไปตามทางวิ่งโดยพักอยู่บนล้อ จนกระทั่งถึงความเร็วในการบินขึ้น จากนั้น นักบินจะควบคุมการบินเพื่อให้เครื่องบินหมุนรอบแกนของล้อลงจอดหลักในขณะที่ยังอยู่บนพื้น ซึ่งจะช่วยเพิ่มแรงยกจากปีกและส่งผลต่อการบินขึ้น
ในระหว่างการลงจอด เครื่องบินโดยสารเชิงพาณิชย์จะมาถึงทางวิ่งในขณะที่ยังคงบินด้วยความเร็วปกติ การลงจอดประกอบด้วยช่วงระยะสุดท้ายก่อนทำการบินลงช่วงการร่อนลงจอด ช่วงการแตะพื้น และช่วงการร่อนออก
เครื่องบินทะเลและอากาศยานสะเทินน้ำสะเทินบกใช้ทางน้ำแทนการใช้ทางวิ่ง
ฐานทัพอากาศเคอร์ติน

ฐานทัพอากาศเคอร์ติน ((IATA: DCN, ICAO: YCIN) เป็นฐานทัพอากาศและท่าอากาศยานพลเรือนที่กองทัพอากาศออสเตรเลีย (RAAF) ใช้งานร่วมกัน ตั้งอยู่ ทางตะวันออกเฉียงใต้ ของเมืองดาร์บี รัฐเวสเทิร์นออสเตรเลีย เนื่องจากเป็นหนึ่งในฐานทัพเปล่าสามแห่งของกองทัพอากาศออสเตรเลีย จึงไม่มีหน่วยของกองทัพอากาศออสเตรเลียประจำการอยู่ที่เคอร์ตินอย่างถาวร และมีเจ้าหน้าที่ดูแลจำนวนน้อยดูแลในยามสงบ
ฐานนี้ได้รับการตั้งชื่อเพื่อเป็นเกียรติแก่อดีตนายกรัฐมนตรี จอห์น เคอร์ติน
ประวัติ.
ฐานทัพอากาศเคอร์ติน (RAAF Curtin) เป็นท่าอากาศยานทหารขนาดใหญ่แห่งใหม่แห่งแรกที่สร้างขึ้นในออสเตรเลียนับตั้งแต่สงครามโลกครั้งที่สอง การก่อสร้างฐานทัพเริ่มขึ้นในปี พ.ศ. 2526 และเปิดใช้งานเมื่อวันที่ 11 มิถุนายน พ.ศ. 2531 โดยนายกรัฐมนตรี บ็อบ ฮอว์ก ฐานทัพขนาด ได้รับการเปิดใช้งานสองครั้งโดยกองทัพอากาศออสเตรเลียระหว่างปี พ.ศ. 2531 ถึง พ.ศ. 2556 และเปิดใช้งานอีกครั้งในปี พ.ศ. 2559 ซึ่งเป็นส่วนหนึ่งของการฝึกซ้อมรบนอร์เทิร์นชีลด์
ตั้งแต่ปลายคริสต์ทศวรรษ 1990 ฐานปฏิบัติการเป็นศูนย์รับและประมวลผลการตรวจคนเข้าเมืองเคอร์ติน ซึ่งเป็นศูนย์กักขังผู้อพยพของรัฐบาลออสเตรเลีย ซึ่งปิดตัวลงในเดือนกันยายน พ.ศ. 2545 อย่างไรก็ตาม ศูนย์ได้เปิดทำการอีกครั้งในเดือนเมษายน พ.ศ. 2553 เพื่อรองรับผู้ขอสถานะผู้ลี้ภัยชาวศรีลังกาและอัฟกานิสถานประมาณ 60 รายที่คำร้องของพวกเขาถูกระงับ
ในปี พ.ศ. 2550 เที่ยวบินตรงระหว่างเพิร์ทและดาร์บี (ฐานทัพอากาศเคอร์ติน) ได้กลับมาให้บริการอีกครั้งเป็นครั้งแรกนับตั้งแต่แอนเซตต์ออสเตรเลียหยุดให้บริการในปี พ.ศ. 2535 อย่างไรก็ตาม เที่ยวบินดังกล่าวได้ยุติการให้บริการในเดือนกุมภาพันธ์ พ.ศ. 2559
ในปี พ.ศ. 2559 และ พ.ศ. 2560 รัฐบาลออสเตรเลียประกาศว่าสิ่งอำนวยความสะดวกที่เคอร์ติน จะได้รับการปรับปรุงมูลค่า 100 ถึง 200 ล้านดอลลาร์ออสเตรเลีย นอกเหนือจากสิ่งอำนวยความสะดวกด้านการป้องกันประเทศอื่น ๆ ในออสเตรเลียตะวันตก
หลุมฝังศพของโรเบิร์ต เบเดน โพเอลล์ บารอนที่ 1 เบเดน โพเอลล์

หลุมฝังศพของพลโทบารอนบาเดน-พาวเวลล์ที่ 1 และภรรยา โอลาฟ บารอนเนสเบเดน โพเอลล์ จี.บี.อี. ตั้งอยู่ที่เมืองเยริ เทศมณฑลเยริ ประเทศเคนยา ใกล้กับเขาเคนยา ลอร์ดเบเดน โพเอลล์ ถึงแก่กรรมเมื่อวันที่ 8 มกราคม ค.ศ. 1941 และถูกฝังอยู่ในสุสานเซนต์ปีเตอร์ในอุทยานธรรมชาติวาจี เมื่อโอลาฟ เบเดน โพเอลล์ ภรรยาของเขาถึงแก่กรรม อัฐิของเธอถูกส่งไปยังเคนยาและฝังไว้เคียงข้างสามี เคนยาได้ประกาศให้หลุมศพของเบเดน โพเอลล์เป็นอนุสรณ์สถานแห่งชาติ ในการลูกเสือถือว่าหลุมศพแห่งนี้เป็น "หนึ่งในศาลเจ้าและสถานที่แสวงบุญที่ได้รับการเคารพนับถือมากที่สุดในโลก"
พื้นหลัง.
ลอร์ดเบเดน โพเอลล์ ผู้ซึ่งรู้จักและชื่นชอบเคนยา ตัดสินใจเริ่มพักผ่อนช่วงฤดูหนาวที่เยริ ณ โรงแรมเอาท์สแปนของเอริก เชอร์บรูค วอล์คเกอร์ เพื่อนของเขา เขาเลือกเคนยาเป็นบ้านหลังสุดท้ายเนื่องจากสภาพอากาศที่เอื้ออำนวยและสถานการณ์ทางการเมืองในยุโรป เบเดน โพเอลล์รู้ว่าสุขภาพของเขากำลังย่ำแย่ จึงวางแผนอย่างเหมาะสม เขากล่าวว่า "ฉันขอตายในแอฟริกา ที่ซึ่งหัวใจของฉันอยู่ มากกว่าที่ไหนก็ตาม" พินัยกรรมของเขาระบุว่าเขาจะถูกฝังที่เยริ โดยหลีกเลี่ยงสุสานที่จัดสรรให้เขาในอาสนวิหารเวสต์มินสเตอร์ เขาฝากจดหมายฉบับสุดท้ายไว้ให้กับลูกเสือและผู้นำลูกเสือ และวางแผนการฝังศพของเขา
การเสียชีวิตของเบเดน โพเอลล์เป็นข่าวไปทั่วโลก นายกรัฐมนตรีแม็คเคนซี คิง กล่าวถึงเหตุการณ์นี้ในฐานะตัวแทนประเทศแคนาดาว่า "เป็นการสูญเสียที่โลกที่เจริญแล้วจะต้องรู้สึก" เขายังกล่าวอีกว่า "ขบวนการลูกเสือจะเป็นอนุสรณ์สถานอันยั่งยืนของเขาเอง" ลอร์ดเบเดน โพเอลล์ได้รับพิธีศพแบบทหารพร้อมขบวนแห่ เขาถูกฝังที่สุสานเซนต์ปีเตอร์ในอุทยานธรรมชาติวาจี
เมื่อโอลาฟ ภรรยาของเบเดน โพเอลล์ เสียชีวิตเมื่อวันที่ 25 มิถุนายน ค.ศ. 1977 ร่างของเธอถูกเผาและอัฐิถูกนำไปยังเคนยาเพื่อฝังที่หลุมศพของเบเดน โพเอลล์ ต่อมามีการจัดพิธีรำลึกถึงพวกเขาที่มหาวิหารเวสต์มินสเตอร์ ศิลาจารึกอนุสรณ์ตั้งอยู่ทางทิศใต้ของทางเดินกลางโบสถ์ของมหาวิหารเวสต์มินสเตอร์ ติดกับฉากกั้นของโบสถ์น้อยเซนต์จอร์จ และเปิดตัวเมื่อวันที่ 12 กุมภาพันธ์ ค.ศ. 1981
จารึกในหลุมฝังศพ.
โรเบิร์ต เบเดน โพเอลล์<br>หัวหน้าลูกเสือโลก<br>22 กุมภาพันธ์ ค.ศ. 1857<br>8 มกราคม ค.ศ. 1941<br>โอลาฟ เบเดน โพเอลล์<br>หัวหน้าเนตรนารีโลก<br>22 กุมภาพันธ์ ค.ศ. 1889<br>25 มิถุนายน ค.ศ. 1977<br>ʘ
หลุมศพของเขามีวงกลมที่มีจุดอยู่ตรงกลาง "ʘ" ซึ่งเป็นสัญลักษณ์เส้นทางที่สื่อถึง "กำลังกลับบ้าน" หรือ "ฉันกลับบ้านแล้ว"
มรดก.
ประเทศเคนยาได้ประกาศให้หลุมฝังศพของเบเดน โพเอลล์เป็นอนุสรณ์สถานแห่งชาติ หนังสือพิมพ์ที่ใหญ่ที่สุดของประเทศอย่าง"เดลีเนชั่น" ได้เรียกสถานที่ฝังศพสุดท้ายของผู้ก่อตั้งกิจการลูกเสือว่าเป็น "หนึ่งในศาลเจ้าและสถานที่แสวงบุญที่ได้รับการเคารพนับถือมากที่สุดในโลก" โดยมีผู้เยี่ยมชมสถานที่แห่งนี้มากถึง 50,000 คนในแต่ละปี ในวันที่ 22 กุมภาพันธ์ของทุกปี สมาชิกของสมาคมลูกเสือเคนยาและสมาคมเนตรนารีเคนยาจะเฉลิมฉลองวันผู้ก่อตั้งที่หลุมศพ รัฐบาลอังกฤษได้จ้างเจ้าหน้าที่เพื่อดูแลรักษาสถานที่แห่งนี้
กีฬาว่ายน้ำในกีฬาทางน้ำชิงแชมป์โลก 2025

การแข่งขันว่ายน้ำในกีฬาทางน้ำชิงแชมป์โลก 2025 จัดขึ้นระหว่างวันที่ 27 กรกฎาคม ถึง 3 สิงหาคม ค.ศ. 2025 ที่สนามกีฬาทางน้ำชิงแชมป์โลก ภายในอุทยานกีฬาสิงคโปร์ เขตกัลลัง ประเทศสิงคโปร์ โดยเลอง มาร์ช็องจากฝรั่งเศส ได้รับรางวัลนักว่ายน้ำชายยอดเยี่ยม และซัมเมอร์ แม็กอินทอชจากแคนาดา ได้รับรางวัลนักว่ายน้ำหญิงยอดเยี่ยม ส่วนทีมสหรัฐ ได้รับรางวัลทีมยอดเยี่ยม
ตารางการแข่งขัน.
จะมีการจัดการแข่งขัน 42 รายการ
"เวลาทั้งหมดเป็นเวลาท้องถิ่น "
ผลการแข่งขัน.
ชาย.
<templatestyles src="การอ้างอิง/styles.css"/>b นักว่ายน้ำที่เข้าร่วมการแข่งขันเฉพาะรอบคัดเลือกและได้รับเหรียญรางวัล
หญิง.
<templatestyles src="การอ้างอิง/styles.css"/>b นักว่ายน้ำที่เข้าร่วมการแข่งขันเฉพาะรอบคัดเลือกและได้รับเหรียญรางวัล
หมายเหตุ.
<templatestyles src="Reflist/styles.css" />
กัณฐกะ

ตามตำนานในศาสนาพุทธ กัณฐกะ (สันสกฤต; บาลี: "Kanthaka") (ศตวรรษที่ 1 ก่อนพุทธกาล ในรัฐพิหารและรัฐอุตตรประเทศ ประเทศอินเดียในปัจจุบัน) เป็นม้าสีขาวตัวโปรดของเจ้าชายสิทธัตถะซึ่งภายหลังคือพระโคตมพุทธเจ้า กัณฐกะมีความยาวตั้งแต่คอวัดได้ 18 ศอก เจ้าชายสิทธัตถะทรงใช้กัณฐกะในเหตุการณ์สำคัญต่าง ๆ ที่บรรยายในคัมภีร์ของศาสนาพุทธช่วงก่อนที่พระองค์จะเสด็จออกผนวช หลังเจ้าชายสิทธัตถะที่ผนวชแล้วเสด็จจากไป กัณฐกะก็หทัยแตกตายไป